cyanic-selkie/wikianc huggingface dataset:
২৭নং ওয়ার্ড, বরিশাল সিটি কর্পোরেশন
আয়তন
বরিশাল সিটি কর্পোরেশনের ২৭নং ওয়ার্ডের আয়তন ০.৪৬ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ২৭নং ওয়ার্ডের জনসংখ্যা ৭,৪৪০ জন। এর মধ্যে পুরুষ ৩,৭৪০ জন এবং মহিলা ৩,৭০০ জন। মোট পরিবার ১,৫৯৮টি।
প্রশাসনিক কাঠামো
বরিশাল সিটি কর্পোরেশনের আওতাধীন ২৭নং ওয়ার্ডের প্রশাসনিক কার্যক্রম বিমানবন্দর থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
শিক্ষা
২০১১ সালের আদমশুমারি অনুযায়ী ২৭নং ওয়ার্ডের সাক্ষরতার হার ৬৪.৮%।
চট্টগ্রাম টেক্সটাইল ইনস্টিটিউট
অবস্থান
এটি চট্টগ্রাম শহরের বায়েজিদ বোস্তামী থানার অন্তর্গত পশ্চিম ষোলশহরের আমিন জুট মিলসের পাশে অবস্থিত।
ইতিহাস
২০১৬-১৭ সেশনে প্রথম ব্যাচে মোট ৬৯ জন ছাত্র/ ছাত্রী  নিয়ে এই প্রতিষ্ঠানের অধ্যয়ন যাত্রা শুরু হয়েছে এবং ২০২০-২১ সালের বোর্ড পরীক্ষায় ৬৯ জন অংশগ্রহন করে শতভাগ উত্তীর্ণ হয়েছে এবং ডিপ্লোমা ইন টেক্সটাইল ইঞ্জিনিয়ারিং ডিগ্রী লাভ করেছে।
শিক্ষাঙ্গন
চট্টগ্রাম টেক্সটাইল ইনস্টিটিউটের ক্যাম্পাসে জমির পরিমাণ- ৫ একর।
ভর্তির যোগ্যতা
এসএসসি/সমমান উত্তীর্ণ
অধিভুক্তি
চট্টগ্রাম টেক্সটাইল ইনস্টিটিউট গনপ্রজাতন্ত্রী বাংলাদেশ  সরকারের বাংলাদেশ বস্ত্র ও পাট মন্ত্রণালয় ও বাংলাদেশ কারিগরি শিক্ষা বোর্ড কর্তৃক পরিচালিত।
বিবিধ
লাইব্রেরী,কম্পিউটার এবং ইন্সটিটিউটের বিভিন্ন শেড এ প্রশিক্ষণ ব্যবস্থা বিদ্যমান।  এছাড়াও আবাসন, নামাজের জন্য মসজিদ ও ছাত্র/ছাত্রীদের যাতায়াতের জন্য একটি বাস গাড়ির ব্যবস্থা রয়েছে।
বাংলাদেশ এ ক্রিকেট দল
বাংলাদেশ এ ক্রিকেট দল আন্তর্জাতিক ক্রিকেট অঙ্গনে অন্যতম ক্রিকেট দল হিসেবে বাংলাদেশের প্রতিনিধিত্ব করছে। বাংলাদেশ জাতীয় ক্রিকেট দলের পরের স্থানে অবস্থানকারী এ দলটি বাংলাদেশের দ্বিতীয় সারির দল হিসেবে আন্তর্জাতিকভাবে পরিচিত। ২০০১-০২ মৌসুমে প্রথম-শ্রেণীর ক্রিকেটে পাকিস্তানের পূর্ণাঙ্গ দলের বিপক্ষে প্রথম খেলেতে নেমেছিল।
দলের সদস্য
ওয়েস্ট ইন্ডিজ সফরে ৩টি একদিনের ক্রিকেট ও ২টি টুয়েন্টি২০ খেলার জন্য ১০ মে, ২০১৪ তারিখে ঘোষিত দলের বর্তমান সদস্যগণ হলেন -
এছাড়াও নিম্নবর্ণিত খেলোয়াড়গণ গত এক বছরের মধ্যে আন্তর্জাতিক ক্রিকেটে অংশ নিয়েছেন: সৌম্য সরকার, জুনায়েদ সিদ্দিকী, মিঠুন আলী, শুভগত হোম, মোসাদ্দেক হোসেন, জিয়াউর রহমান, মোহাম্মদ শহীদ, আরাফাত সানি, তাসকিন আহমেদ।
আলমাস টাওয়ার
আলমাস টাওয়ার (برج الماس ডায়মন্ড টাওয়ার) হলো সংযুক্ত আরব আমিরাতের দুবাই শহরের জুমেইরাহ লেক টাওয়ারস ডেভেলপমেন্ট অঞ্চলে অবস্থিত একটি ৬৮ তলবিশিষ্ট একটি অতিউচ্চ গগনচুম্বী অট্টালিকা ভবন যা 360 m উঁচু। এটি একটি এ-গ্রেড ভবন যা দুবাই মাল্টি কমোডিটি সেন্টার এর (ডিএমসিসি) উন্মুক্ত অঞ্চলের অংশ। ২০০৫ সালের শুরুর দিকে এই ভবনের নির্মাণ কাজ শুরু হয় এবং ২০০৯ সালে শেষ হয়। ভবনটি ২০০৮ সালে টপ আউট হয়েছিল, ২০০৯ থেকে ২০১০ সাল পর্যন্ত দুবাইয়ের সর্বোচ্চ ভবনের খেতাব ধরে রেখেছিল। পরে বুর্জ খলিফা এটিকে অতিক্রম করে। বর্তমানে এটি দুবাইয়ের ৭ম সর্বোচ্চ ভবন।
বিবরণ
আলমাস টাওয়ারের ৬৮টি তলার মধ্যে ৬৪টি তলা অফিস ও বাণিজ্যিক ব্যবহারের জন্য বরাদ্দ, বাকি ৪টি সার্ভিস তলা। টাওয়ারটির ৫টি ভূগর্ভস্থ তল ও ৩টি পডিয়াম স্তর রয়েছে। টাওয়ারটি দুটি তির্যক উপবৃত্তকার গঠনে নির্মিত, যার সর্বোচ্চ তলের দৈর্ঘ্য 42 m এবং প্রস্থ 64 m। আইকনিক প্রকৃতির কারণে টাওয়ারের শীর্ষে একটি 81 m সরু চূড়া বসানো হয়েছে। টাওয়ারের প্রধান কাঠামোগত গঠন একটি শক্তিশালী কংক্রিট পেরিফেরাল কাঠামোর উপর অবস্থিত এবং একটি কেন্দ্রীয় মূল প্রাচীর নিয়ে গঠিত।
ভবনের ব্যবহার
টাওয়ারের নির্মাতা প্রতিষ্ঠান দুবাই মাল্টি কমোডিটিস সেন্টার (ডিএমসিসি) সর্বপ্রথম প্রবেশ করেছিল। ২০০৮ সালের ১৫ নভেম্বর ডিএমসিসি দুবাই ডায়মন্ড এক্সচেঞ্জের সাথে তাদের কর্পোরেট অফিসগুলিকে অসমাপ্ত টাওয়ারে স্থানান্তরিত করে। আলমাস টাওয়ারে এমন সুবিধা রয়েছে যা এই অঞ্চলের হীরা, রঙিন রত্নপাথর এবং মুক্তা শিল্পের জন্য বিস্তৃত পরিসেবা প্রদান করে। দুবাই ডায়মন্ড এক্সচেঞ্জের পাশাপাশি, এর মধ্যে রয়েছে দুবাই জেমস ক্লাব, দুবাই পার্ল এক্সচেঞ্জ, কিম্বারলি প্রসেস সার্টিফিকেশন অফিস এবং নেটওয়ার্কিং ও মিটিং রুম ছাড়াও ব্রিঙ্কস ও ট্রান্সগার্ডের মতো নিরাপদ পরিবহন সংস্থাগুলিতে প্রবেশেধিকার। এই টাওয়ারে হীরা কাটা এবং বিনিময় করা হয়। এ ধরনের লেনদেনের কারণে টাওয়ারে উচ্চ নিরাপত্তা ব্যবস্থা স্থাপন করা হয়েছে। ২০০৯ সালে আলমাস টাওয়ার এম্পোরিস স্কাইস্ক্র্যাপার পুরস্কারে 8ম স্থান অধিকার করে।
ঘটনা
২০১৮ সালের ২২ এপ্রিল, আলমাস টাওয়ারে আগুন লেগেছিল এবং সমস্ত বাসিন্দাদের সরিয়ে নেওয়া হয়েছিল, দুবাই সিভিল ডিফেন্সের প্রতিবেদন অনুসারে কোনও আঘাতের খবর পাওয়া যায়নি।
হুসেইনপুর
হুসেইনপুর (Hussainpur) ভারতের পাঞ্জাব রাজ্যের কাপুরথালা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে হুসেইনপুর শহরের জনসংখ্যা হল ১৫,৩৪৩ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে হুসেইনপুর এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
সন্তোষ সাহুখল
সন্তোষ সাহুখল (सन्तोष साहुखल) (জন্ম ১০ জানুয়ারী ১৯৮৮) নেপাল এর একজন আন্তর্জাতিক ফুটবল খেলোয়াড়। তার জন্ম নেপালের রাজধানী কাঠমান্ডুতে।
প্রারম্ভিক জীবন
সন্তোষের পরিবারের সদস্যরা ফুটবল খেলা পছন্দ করতেন। তাই ছোটবেলায় সন্তোষ যখন অন্যান্য খেলা বাদ দিয়ে ফুটবলে আগ্রহী হন, পরিবারের কেউ তাতে বাধা প্রদান করেন নি। এছাড়াও তার বড় ভাই বাল গোপাল সাহুখলও একজন পেশাদার ফুটবল খেলোয়াড় ছিলেন। তাই ফুটবলকে পেশা হিসেবে বেছে নেয়ার সময় তিনি তেমন কোন বাধা পান নি।
থ্রি স্টার ক্লাব
মধ্যপুর ফুটবল ক্লাবে ২০০২ সাল পর্যন্ত থেকে, সন্তোষ সিনিয়র পর্যায়ে এসে ২০০৩ সালে থ্রি স্টার ক্লাব এর সাথে চুক্তি করেন। তিনি এই ক্লাবের হয়ে ৪ বছর খেলেন এবং ২০০৭ সালে ক্লাব ছাড়েন।
চট্টগ্রাম আবাহনী
নেপালের দল এপিএফ ছেড়ে, সন্তোষ প্রথমবারের মত দেশের বাইরের কোন দলের সাথে চুক্তি করেন। ২০০৭ সালেই বাংলাদেশের পেশাদার লীগের দল চট্টগ্রাম আবাহনীর সাথে তিনি চুক্তি করেন। দলটির হয়ে ২০০৯ সাল পর্যন্ত ৩ বছর খেলে ২০১০ সালে তিনি ক্লাব ছাড়েন। এই সময় তিনি কোন উল্লেখযোগ্য দলীয় সাফল্য লাভ করতে পারেন নি।
থ্রি স্টার ক্লাবে পুনরাগমন
বাংলাদেশের চট্টগ্রাম আবাহনী দলের হয়ে ৩ বছর খেলে ২০১০ সালে তিনি আবার তার পুরনো ক্লাব থ্রি স্টার ক্লাবে ফিরে আসেন। দলের হয়ে ২০১০ মার্টায়ারস মেমোরিয়াল এ-ডিভিশন লীগে তিনি ১৯ গোল করেন, এবং সেই লীগের সর্বোচ্চ গোলদাতা হন। এই এক মৌসুম খেলেই তিনি আবার ক্লাব ছাড়েন।
মনাং মর্স্যাংদী ক্লাব
তিনি ২০১১ সালে তখনকার দলবদলের রেকর্ড গরে থ্রি স্টার ক্লাব থেকে মনাং মর্স্যাংদী ক্লাব-এ যোগ দেন। এই দলবদলের মাধ্যমে তিনি সেই সময়ের সর্বোচ্চ বেতনধারী নেপালি খেলোয়াড় হন। ২০১২ সালে, তিনি মনাং মর্স্যাংদী ক্লাবেও ১ বছর থেকে আবার নিজের পুরনো ক্লাব, থ্রি স্টার ক্লাবে ফেরত যান।
ইন্দোনেশিয়ায় ট্রায়াল
২০১১ সালে সন্তোষ ইন্দোনেশিয়া এর ক্লাব শ্রীবিজয়া এফসি এর ট্রায়ালে অংশ নিতে যান। যদিও তিনি ট্রায়ালে সফল হতে পারেন নি।
আন্তর্জাতিক ক্যারিয়ার
তিনি ছিলেন নেপালের আক্রমণভাগের প্রধান খেলোয়াড়। ২০০৭ সালে নেপাল নেপাল জাতীয় দলের হয়ে, আন্তর্জাতিক ফুটবলে তার অভিষেক হয়। এরপর ২০১৫ সালে অবসরে যাওয়ার পূর্বে তিনি নেপালের হয়ে ২৯ ম্যাচ খেলেন। এর মধ্যে সবকটিতেই তিনি আক্রমণভাগকে নেতৃত্ব দিয়েছেন। তিনি নেপালের হয়ে ৪ গোল করেছেন।
বেংট হল্‌মস্ত্রম
বেংট হল্‌মস্ত্রম (ফিনীয় ভাষায় Bengt Holmström) একজন ফিনীয় অর্থনীতিবিদ। অর্থনীতির "কন্ট্রাক্ট তত্ত্ব" নিয়ে গবেষণার স্বীকৃতি হিসেবে ২০১৬ সালে নোবেল পুরস্কার পান এই অর্থনীতিবিদ। তার গবেষণায় যুক্ত ছিলেন আরেক অর্থনীতিবিদ অলিভার হার্ট (অর্থনীতিবিদ)। তাঁদের গবেষণার আওতা এতটাই ব্যাপক যে, বীমা নীতিমালা ও নির্বাহীদের বেতন থেকে শুরু করে জেলখানার ব্যবস্থাপনাও এর আওতার মধ্যে পড়ে।
গবেষণার মাধ্যমে ব্রিটিশ-মার্কিনী অর্থনীতিবিদ অলিভার হার্ট ও ফিনল্যান্ডের বেংট হল্‌মস্ত্রম অর্থনীতির কন্ট্রাক্ট তত্ত্বকে এক নতুন উচ্চতায় নিয়ে গেছেন বলে মনে করছেন নোবেল পুরস্কার বিচারকেরা। অর্থনীতিতে নোবেল পুরস্কার ঘোষণা করে প্রকাশিত বিবৃতিতে বলা হয়, "এ দুই অর্থনীতিবিদ তাদের গবেষণায় প্রতিষ্ঠানের শীর্ষ নির্বাহীদের কার্যভিত্তিক বেতন, বীমা খাতে ডিডাকটিবলস (বীমা করার আগে গ্রহীতার অবশ্য প্রদেয় অর্থ) ও কোপেমেন্ট (স্বাস্থ্য বীমায় নির্দিষ্ট সেবার বিনিময়ে প্রদেয় অর্থ) এবং সরকারি খাতের বেসরকারীকরণসহ বহুমুখী বিভিন্ন চুক্তিভিত্তিক বিষয়াদি নিয়ে আলোচনা করেছেন। বিভিন্ন খাতের নীতিনির্ধারণ ও সাংগঠনিক রূপরেখা এবং তাত্ত্বিক ভিত্তি তৈরিতে তাদের গবেষণা নিশ্চিতভাবেই অগ্রসর ভূমিকা পালন করতে যাচ্ছে।"
এছাড়া আলাদা আলাদাভাবে কাজ করতে গিয়ে শিক্ষক, স্বাস্থ্যকর্মী ও জেলখানার প্রহরীদের বেতন-ভাতা নির্ধারণের পন্থা নিয়েও আলোচনা করেছেন তারা, যা এদের বেতন নির্দিষ্ট হবে না কার্যভিত্তিক — তা নির্ধারণে সহায়ক ভূমিকা রাখবে। একই সঙ্গে স্কুল, হাসপাতাল বা জেলখানা সরকারি না বেসরকারি খাতে পরিচালিত হওয়া উচিত; সে বিষয়েও আলোচনা করেছেন তারা।
নোবেল বিচারকদের বিবৃতিতে আরও বলা হয়, চুক্তি ও সংগঠনের রূপরেখা বোঝায় সহায়ক ভূমিকা পালন করবে হার্ট ও হল্‌মস্ত্রম আলোচিত তত্ত্বগত নতুন পদ্ধতি।
ট্রান্সলেটউইকি.নেট
ট্রান্সলেটউইকি.নেট হল একটি ওয়েব-ভিত্তিক অনুবাদ প্ল্যাটফর্ম। এটি মিডিয়াউইকির অনুবাদ এক্সটেনশন দ্বারা পরিচালিত হয়। এটি বিভিন্ন ধরনের পাঠ্য অনুবাদ করতে ব্যবহার করার জন্য তৈরী হয়েছে। তবে সাধারণত সফটওয়্যারের ইন্টারফেস স্থানীয়করণ বা অনুবাদ করতে এটি ব্যবহৃত হয়।
এই প্ল্যাটফর্মে প্রায় ১২,০০০ জন অনুবাদক রয়েছেন। এখানে মিডিয়াউইকি, ওপেনস্ট্রিটম্যাপ, মিফস, এনসাইক্লোপিডিয়া অফ লাইফ এবং ম্যান্টিসবিটিসহ ৬০টি প্রকল্পের জন্য ৫৮,০০,০০০-এর অধিক পাতা রয়েছে।
বৈশিষ্ট্যসমূহ
থাম্ব|350x350পিক্সেল|ব্যবহারকারী ইন্টারফেস ([[mw:Help:Extension:Translate|অনুবাদ নির্দেশিকা থেকে)]] ট্রান্সলেটউইকি.নেট হল একটি উইকি। তাই এখানে সহজে প্রবেশ করা যায়।
অনুবাদগুলিকে একটি সংস্করণ নিয়ন্ত্রণ ব্যবস্থা এবং অনুবাদযোগ্য উইকি পৃষ্ঠাগুলোর মধ্যে সিঙ্ক্রোনাইজ করা হয়।
উইকিমিডিয়া ফাউন্ডেশন প্রকল্পের মিডিয়াউইকির জন্য, নতুন স্থানীয়করণ এক দিনের মধ্যে মূল সাইটগুলোতে পৌঁছাতে পারে।
অনুবাদ সম্পাদকটি মেশিন-সহায়তাভিত্তিক অনুবাদের জন্য বিভিন্ন বৈশিষ্ট্য প্রদান করে। যেমন:
ট্রান্সলেটউইকি.নেট একটি সেম্যান্টিক মিডিয়াউইকিও, যা সেম্যান্টিক ওয়েব-এর অংশ।
ইতিহাস
ট্রান্সলেটউইকি.নেট মিডিয়াউইকির সমস্ত ভাষার স্থানীয়করণ প্ল্যাটফর্ম হিসাবে ২০০৬ সালের জুনের দিকে নিকলাস ল্যাক্সস্ট্রোম তৈরি করেছিলেন। তখন এটির নামকরণ করা হয়েছিল বেটাউইকি।
অনুবাদ ছাড়াও, আন্তর্জাতিকীকরণ বৈশিষ্ট্যে উন্নতির দিকে মূল লক্ষ্য রেখে, এটি মিডিয়াউইকির জন্য ইনটিগ্রেটেড ডেভলপমেন্ট ইনভাইরনমেন্ট বৈশিষ্ট্যসহ বিকশিত হয় (২০০৫ সালে নুকাউইকি)।
২০০৭ সালের শেষে সিব্র্যান্ড মেজল্যান্ড ওয়েবসাইটটির ব্যবস্থাপনায় যোগদান করেন। তখন সাইটটি বর্তমান ডোমেইন -এ স্থানান্তরিত হয়।
২০০৮ সালের এপ্রিলের মধ্যে এটি মিডিয়াউইকির জন্য ১০০টিরও বেশি ভাষা এবং এর ২০০টি এক্সটেনশনের জন্য কাজ করে। যা, ফ্রিকলের পাশাপাশি মিডিয়াউইকিকে "সর্বকালের সবচেয়ে অনুদিত সফটওয়্যার প্রকল্পগুলির একটিতে পরিণত করে।" তারপর থেকে, একটি স্বাধীন স্বেচ্ছাসেবী প্রকল্প হিসেবে, এটি মিডিয়াউইকি এবং এর দ্বারা চালিত উইকিমিডিয়া প্রকল্পের বৈশ্বিক সাফল্যে একটি প্রধান নিয়ামক হিসাবে স্বীকৃতি পায়, এটি ব্যবহার করে ২৮০টিরও বেশি ভাষায় উইকিপিডিয়া ইন্টারফেস অনূদিত হয়।
২০০৯ সালে নিকলাস ল্যাক্সস্ট্রোমের গুগল সামার অফ কোড প্রকল্পের অধীনে এটিতে উন্নয়ন আনা হয়। ২০১১ সালে এটিতে মুদ্রণ সংশোধন বৈশিষ্ট্য চালু করা হয়। ২০১২ সালে, "অনুবাদ" এক্সটেনশন ব্যবহার করে এর অনুবাদ মেমরি ইঞ্জিন সমস্ত উইকিমিডিয়া প্রকল্পে চালু হয়।
২০১৩ সালে, এই অনুবাদ প্ল্যাটফর্মটিতে "ট্রান্সলেট ইউজার এক্সপেরিয়েন্স" প্রকল্প বা "TUX" এর মাধ্যমে একটি বড় পরিবর্তন আনা হয়। যার মধ্যে রয়েছে "পরিভ্রমণ, সম্পাদনা দৃশ্য এবং পছন্দ, অনুবাদ অংশ, ছাঁকুনি, অনুসন্ধান এবং রঙ ও শৈলীতে পরিবর্তন"।
সমর্থিত ফরম্যাট
স্থানীয়ভাবে সমর্থিত কিছু বিন্যাস নিচে দেওয়া হল। সাইটটিতে আরো কিছু ভবিষ্যতে যোগ করা হতে পারে।
কেএফ ফেরোনিকেয়ি
কেএফ ফেরোনিকেয়ি (ক্লুবি ফুটবলিস্টিক ফেরোনিকেয়ি) সাধারণত ফেরোনিকেয়ি কসোভোর গ্লোগোভাচে অবস্থিত একটি পেশাদার ফুটবল ক্লাব।এই ক্লাবটি কসোভো ফুটবল সুপারলীগে খেলছে, যা দেশের ফুটবলের শীর্ষ স্তরের লীগ।
সমর্থক
টিগ্রাট এ জি হচ্ছে এই ক্লাবের সমর্থকদের নাম। এই সমর্থকরা স্টেডিয়ামের পশ্চিম অংশে দাঁড়িয়ে থেকে দলকে উৎসাহ যোগায়।
ডায়না পুরস্কার
ডায়না পুরস্কার হল তরুণদে উৎসাহ প্রদানের পুরস্কার। অর্থাৎ এ পুরস্কার সেই তরুণদের দেয়া হয়, যারা অন্যদের জীবন উন্নত করার জন্য সেবামূলক কাজ করে। প্রিন্সেস অফ ওয়েলস ডায়নার নামানুসারে, পুরস্কারটি ১৯৯৯ সালে গর্ডন ব্রাউনের সভাপতিত্বে একটি বোর্ড দ্বারা প্রতিষ্ঠিত হয়।
এ দাতব্য সংস্থা বা ডায়ানা, প্রিন্সেস অফ ওয়েলস বিশ্বাস করে যে তরুণদের বিশ্ব পরিবর্তন করার ক্ষমতা রয়েছে৷ ডায়না অ্যাওয়ার্ডের উদ্দেশ্য হল তরুণরা সমাজে যে কাজগুলি করে তার প্রশংসা করা এবং উদযাপন করা । যেমন তরুণ রাষ্ট্রদূত, তরুণ নেতা, তরুণ মানবতাবাদী, তহবিল সংগ্রহকারী, পরিবেশ প্রচারক, সহকর্মী পরামর্শদাতা, ক্রীড়া নেতৃত্ব দেয়া এবং এসব কাজে অন্যদের অনুপ্রাণিত করা। এর দৃষ্টিভঙ্গি হল বিশ্বকে পরিবর্তন করার জন্য তরুণদের ক্ষমতায়ন করা। ইহা এমন একটি সংস্কৃতির প্রচার করা যা সমাজের সকল শ্রেণীর তরুণদের উৎসাহিত করে ও সমাজে নিঃস্বার্থ অবদান রাখে।
প্রিন্স অফ ওয়েলস এবং প্রিন্স হ্যারি, সাসেক্সের ডিউক, তাদের মা প্রিন্সেস অফ ওয়েলস ডায়নার সম্মানে ডায়না অ্যাওয়ার্ডের অনুষ্ঠানে নিয়মিত অংশগ্রহণ করেন, তার নামানুসারে এই পুরস্কারের নামকরণ করা হয়েছে।
পুরস্কার বিজয়ীদের মধ্যে রয়েছে কাঞ্চন অমাত্য, জর্জিনা লারা বুথ, আসাফা পাওয়েল, অ্যাঞ্জেলো কার্ডোনা, এবং ঐশ্বরিয়া শ্রীধর ।
জয়নব বিনতে মুহাম্মাদ
জয়নব বিনতে মুহাম্মাদ (زينب بنت محمد) ছিলেন মুহাম্মাদ এবং খাদিজা বিনতে খুওয়াইলিদের জ্যেষ্ঠ কন্যা। খাদিজার বিবাহের ৫ম বছরে ৬০০ খ্রিষ্টাব্দে জয়নবের জন্ম হয়, এবং ৩০ বছর বয়সে ৮ম হিজরিতে, ৬২৯ খ্রিঃ মৃত্যুবরণ করেন।
মুহাম্মদ (সা:) এবং খাদিজার কন্যাসন্তানসমূহ
মুহাম্মাদ আরোপিত মেয়েগণ হল;
জয়নবের পরিচয়
জয়নব মুহাম্মাদ(সঃ) এর সন্তানদের মধ্যে জ্যেষ্ঠ কিনা সেটা নিয়ে মতপার্থক্য রয়েছে। বংশবিদ্যা বিশারদদের একটি দলের মতে কাসিম প্রথম ও জয়নাব দ্বিতীয় সন্তান। ইবনুল কালবির মতে, জয়নাব প্রথম সন্তান। ইবনে সাদের মতে, জয়নাব মেয়েদের মধ্যে সবার বড়। ইবন হিশাম মুহাম্মাদ(সঃ) সন্তানদের ক্রমধারা এভাবে সাজিয়েছেন প্রথমে বড় ছেলে আল কাসিম, তারপর আত তাইয়িব ও আত তাহির এরপর বড় মেয়ে রুকাইয়া, তারপর জয়নাব তারপর উম্মে কুলসুম এরপর ফাতিমা।
বিবাহ
পিতা হযরত মুহাম্মাদ সাল্লাল্লাহু আলাইহি ওয়াস্সাল্লাম নবুওয়াত প্রাপ্তির ১০ বছর পূর্বে, নবী করিম‐এ‐পাক্ রাসূলআল্লাহ্ (সাল্লাল্লাহু আলাইহি ওয়াস্সাল্লাম) যখন ৩০ বছর বয়স এবং মাতা খাদিজার (রাঃ)'র বয়স ৪৫ বছরের সময় জয়নবের জন্ম হয়। যায়নাবের শৈশব সম্পর্কে তেমন কোন তথ্য পাওয়া যায় না। মুহাম্মাদের মেয়েদের মধ্যে সর্বপ্রথম যায়নাবের বিয়ে হয়। তখন মুহাম্মাদ নবুয়ত পাননি, তবে ইবনে সা‘দ বলেছেন, মুহাম্মাদ তখন নবুয়ত প্রাপ্ত।
যাই হোক স্বামী আবুল আস ইবন রাবি ছিলেন জয়নাবের খালাতো ভাই। মা খাদিজার আপন ছোট বোন হালা বিনত খুওয়াইলিদের ছেলে। বিয়ের সময় তার মা খাদিজা একটি হার উপহার দিয়েছিলেন।
ইসলাম গ্রহণ
পিতার নবুয়তের পরে জয়নব তার মায়ের সাথে ইসলাম গ্রহণ করেন। স্বামী আবুল আস তখনো ইসলাম গ্রহণ করেননি। আবুল আস তার স্ত্রী জয়নাবকে অত্যন্ত ভালোবাসতেন। কিন্তু তিনি পূর্বপুরুষের ধর্ম ত্যাগ করে স্ত্রীর নতুন ধর্ম কবুল করতে রাজী হলেন না। আবার কুরাইশরা তার স্ত্রীকে তালাক দিয়ে মুহাম্মাদের নিকট পাঠিয়ে দিতে চাপ দিলো, একাজেও তিনি রাজি হলেন না। নবুয়াতের ১৩ তম বছরে মুহাম্মাদ মদিনায় হিজরাত করেন, তখন জয়নাব স্বামীর সাথে মক্কায় থেকে যান।
জয়নবের মদিনায় হিজরত
জয়নাবের মদীনায় পৌছানো ইতিহাস নিয়ে ঐতিহাসিকদের মধ্যে মতভেদ রয়েছে।
১। ইবন ইসহাক বলেন, সফরের প্রস্তুতি শেষ হলে জয়নাবের দেবর কিনানা ইবন রাবি একটি উটে করে মদিনার পথে রওনা হলো, কুরাইশরা তাদের ধাওয়া করে মক্কার অদূরে ‘জীতুওয়া’ উপত্যকায় তাদেরকে ধরে ফেললো। কিন্তু দক্ষ তীরন্দাজ কিনানার ক্ষিপ্ত আচরণে তারা পিছপা হলো। এরপর আবু সুফিয়ান ইবন হারব তাকে ফিরে যেতে অনুরোধ করলো, কিনানা অনুরোধ মেনে নিয়ে মক্কায় থেকে গেলো। এরপর সুযোগ বুঝে একরাতে আবুল আসের কথামত জয়নবকে বাতান নামক স্থানে অপেক্ষারত মুহাম্মাদের প্রতিনিধির নিকট পৌঁছে দিলো।
২। তাবারানী উরওয়া ইবন যুবাইর এর বর্ণনা মতে, জয়নব কুরাইশদের দুই ব্যক্তি হাব্বার ইবন আল-আসওয়াদ (খাদিজার চাচাতো ভাইয়ের ছেলে) ও নাফে ইবনে আব্দুল কায়স অথবা খালিদ ইবনে আবদুল কায়স দ্বারা আক্রান্ত হয়েছিলো।  তারা জয়নবের পথ সঙ্গীকে ধরাশয়ী করে জয়নবকে উটের পিঠ থেকে ফেলে দেয়। ফলে তিনি একটি পাথরের উপর ছিটকে পড়লে শরীর ফেটে রক্ত বের হয়ে যায়, এ অবস্থায় তারা জয়নাবকে মক্কায় আবু সুফিয়ানের মাধ্যমে বনু হাশিমের মেয়েদের কাছে সোপর্দ করে। পরে সুস্থ হয়ে জয়নব মদিনায় হিজরত করেন। এমনকি উরওয়া বলেন, উঠের পিঠ থেকে ফেলে দেওয়ার ফলে, তিনি যে আঘাত পান, আমরণ সেখানে ব্যথা অনুভব করতেন এবং সেই ব্যথায় শেষ পর্যন্ত মৃত্যুবরণ করেন।
৩। আয়িশা বর্ণনা করেছেন,জয়নাব কিনানার সাথে বের হলো হাব্বার ইবনুল আসওয়াদ জয়নাবের উট লক্ষ্য করে তীর ছুড়ে, জয়নব উটের উপর থেকে পরে গিয়ে আঘাত প্রাপ্ত হন, এবং তার গর্ভে থাকা সন্তানটি নষ্ট হয়ে যায়। অতঃপর বনু হাশিম ও বানু উমাইয়া এই কাজের সমালোচনা করলে, অবশেষে সে হিন্দ বিনতে উতবার তাকে নিজ গৃহে নিয়ে যায় এবং তার সেবা শুশ্রুষা করেন।
৪। অন্য একটি বর্ণনায় এসেছে, মুহাম্মাদ যায়দ ইবনে হারিসাকে জয়নবকে মদিনায় আনার দায়িত্ব দিলেন। যায়েদ মক্কার উপকণ্ঠে এসে দেখলেন, এক রাখাল জয়নবের ছাগল চড়াচ্ছে। সে মুহাম্মাদের চিহ্ন খচিত একটি আংটি রাখালকে দিয়ে বললেন, এটি জয়নবের নিকট পৌঁছে দিতে। জয়নব আংটি দেখেই বুঝতে পারলেন, আব্বুর প্রতিনিধি আমাকে নিতে এসেছে। জয়নব রাতের আঁধারে উক্ত স্থানে পৌঁছালে যায়েদ তাকে মদিনায় মুহাম্মাদের নিকট পৌঁছে দেয়। এসমস্ত ঘটনাকে স্মৃতিচারণ করে মুহাম্মাদ প্রায়ই বলতেন, ‘আমার সবচেয়ে ভালো মেয়েটি আমার জন্য কষ্ট ভোগ করেছে।
আবুল আসের মালামাল ফেরতে সাহায্য
যেহেতু জয়নব ও আবুল আসের মধ্যে গভীর ভালোবাসার সম্পর্ক ছিলো, তাই যায়নাবের মদিনায় চলে যাওয়ার পর আবুল আস বেশীর ভাগ সময় খবই বিমর্ষ থাকতেন। এর কয়েক বছর পরে ৬ষ্ঠ হিজরির জমাদিল আওয়াল মাসে তিনি কুরাইশদের ১৭০ উটের একটি বাণিজ্য কাফিলা নিয়ে সিরিয়া যান। ফিরতি পথে যায়দ ইবনে হারিসার নেতৃত্বে মুসলিম বাহিনী দ্বারা আবুল আস আক্রান্ত হয়, কিন্তু তিনি পালিয়ে যেতে সক্ষম হন। আবুল আস তার কাফিলার পরিণতি দেখে মক্কায় না গিয়ে ভীত সন্ত্রস্তভাবে রাতের অন্ধকারে চুপে চুপে মদিনায় প্রবেশ করলেন এবং সোজা যায়নাবের কাছে পৌঁছে আশ্রয় চাইলেন। যায়নাব তাকে নিরাপত্তার আশ্বাস দিলেন। এরপর মুহাম্মাদ ও তার সাহাবারাও আবুল আসকে নিরাপত্তা দিলো। কিন্তু মুহাম্মাদ তার মেয়েকে বলল, আবুল আস ইসলাম গ্রহণ না করা পর্যন্ত তুমি তার জন্য বৈধ নও। জয়নাব পিতার কাছে আবেদন জানালেন আবুল আসের কাফিলার লোকদের অর্থসম্পদসহ মুক্তিদানের জন্য। মুহাম্মাদ সাহাবাদের সাথে পরামর্শ করে আবুল আসের মালামাল ফেরত দিলেন।  এরপরে অবশ্য আবুল আস মক্কায় সবার মালামাল ফেরত দিয়ে এসে ইসলাম কবুল করেন।
মুহাম্মাদ সম্মানের জয়নাবকেও আবুল আসের হাতে সোপর্দ করেন। এখানে নতুন করে বিবাহ বা মোহর ধার্য ছিলোনা।   তবে কোন মতে এসেছে নতুনভাবে মিলিত হওয়ার জন্য  মোহর ধার্য করা হয়েছিলো।
মৃত্যু
যায়নাব তার স্বামী আবুল আসের সাথে পুনর্মিলনের পর বেশীদিন বাঁচেনি। এক বছর বা তার চেয়ে কিছু সময় মদিনায় স্বামীর সাথে কাটান। জয়নব মক্কা থেকে মদিনায় হিজরতের সময় হাব্বার ইবনে আল আসওয়াদ দ্বারা আঘাত প্রাপ্ত হন, এতে তার গর্ভপাত ঘটে রক্ত ঝরে এবং তিনি দীর্ঘদিন পর্যন্ত রোগে ভুগতে থাকেন। অবশেষে ৮ম হিজরির প্রথম দিকে ইনতিকাল করেন।
উম্মে আয়মান, সাওদা, উম্মে সালামা, ও উম্মু আতিয়া যায়নাবের গোসলের কাজে অংশগ্রহণ করেন। আর স্বয়ং মুহাম্মাদ তার জানাযার নামায পড়ান এবং নিজে কবরে নেমে নিজ হাতে মেয়েকে কবরের মধ্যে শায়িত করেন। মুহাম্মাদ তার নিজের ব্যবহৃত একটি লুঙ্গি প্রতীক হিসাবে জয়নবের কাফনের কাপড়ের মধ্যে দিয়ে দেয়। মুহাম্মাদ তার পূর্বে মৃত্যুবরণকারী উসমান ইবনে মাজউনের পাশে দাফন করার নির্দেশ দেন।
সন্তানাদি
জয়নবের আবুল আসের ঔরসে একটি ছেলে ও একটি মেয়ে জন্ম দেন। ছেলে আলি ইবনে আবুল আস হিজরতের পূর্বে মক্কায় জন্মগ্রহণ করেন। মুহাম্মাদ তাকে নিজের দায়িত্বে নিয়ে প্রতিপালন করতে থাকেন। মক্কা বিজয়ের দিন মুহাম্মাদ যখন মক্কায় প্রবেশ করেন তখন আলি নানার উটের পিঠে সওয়ার ছিলেন। আলি প্রাপ্ত বয়স্ক হওয়ার পূর্বে পিতা আবুল আসের জীবদ্দশায় মৃত্যুবরণ করেন। কিন্তু ইবনে আসাকিরের একটি বর্ণনা দ্বারা জানা যায়, আলি ইবনে আবুল আস ইয়ারমুক যুদ্ধ পর্যন্ত জীবিত ছিলেন এবং এই যু্দ্ধে শাহাদাত বরণ করেন। আর মেয়ে উমামা বিনতে আবুল আস দীর্ঘ জীবন লাভ করেছিলেন।
জয়নাবের ইনতিকালের অল্প কিছুদিন পর তাঁর স্বামী আবুল আসও ইনতিকাল করেন। বালাজুরী বলেন, ইসলাম গ্রহণের পর তিনি মুহাম্মাদের সাথে কোন যুদ্ধে অংশগ্রহণ করেননি এবং ১২ হিজরিতে ইনতিকাল করেন।
দক্ষিণ সুরমা উপজেলা
দক্ষিণ সুরমা উপজেলা বাংলাদেশের সিলেট জেলার একটি প্রশাসনিক এলাকা। এটি এই জেলার নবীন উপজেলা; যা ২০০৫ সালের ২৯ জানুয়ারি তারিখে অনুষ্ঠিত নিকার-এর ৯১ তম বৈঠকের নতুন প্রশাসনিক উপজেলা গঠনের সিদ্ধান্তের প্রেক্ষিতে গঠিত হয়। এখানে সিলেট বিভাগীয় কমিশনারের কার্যালয়, ডিআইজি সিলেট রেঞ্জ এর কার্যালয়, সিলেট শিক্ষা বোর্ড ভবন, কারিগরি মহিলা প্রশিক্ষণ কেন্দ্র সহ বিভাগীয় পর্যায়ের সরকারি সকল প্রতিষ্ঠানের দপ্তর অবস্থিত।
অবস্থান ও আয়তন
এই উপজেলার সিলেট সদর উপজেলা, দক্ষিণে ফেঞ্চুগঞ্জ উপজেলা ও বালাগঞ্জ উপজেলা, পূর্বে গোলাপগঞ্জ উপজেলা, পশ্চিমে বিশ্বনাথ উপজেলা। এই উপজেলাটি সিলেট জেলা হতে মাত্র ০৯ কিলোমিটার দূরত্বে অবস্থিত।
প্রশাসনিক এলাকা
দক্ষিণ সুরমা উপজেলায় বর্তমানে ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মোট ২টি থানার আওতাধীন।
ইতিহাস
দক্ষিণ সুরমা থানা গঠিত হয় ১৯৮৩ সালে এবং থানাকে উপজেলায় রূপান্তর করা হয় ২০০৫ সালে।
শিক্ষা
শিক্ষার হার : ৫৯.১৪% (পুরুষ - ৬৩.০৯%, মহিলা - ৫৪.৬১%)
কৃষি
প্রধান কৃষি ফসল ধান, গম, সুগন্ধি চাল। প্রধান ফল-ফলাদি আম, আনারস, লেবু, কতবেল, পেয়ারা।
দর্শনীয় স্থান
★ জামেয়া তাওয়াক্কুলিয়া রেঙা মাদ্রাসা।
★লতীফা-শফী চৌ:মহিলা ডিগ্রি কলেজ
★তালীমুল কোরআন হাফিজীয়া মাদরাসা, নৈখাই, গোয়াশপুর।
★তুরুকখলা ইসলামিয়া বালিকা আলীম মাদ্রাসা।
★ জিঞ্জির আরকুম শাহ রঃ মাজার।
★ বিরাহিম পুর খান বাহাদুর জমিদার বাড়ি/ সাবেক বিমান বাহিনীর প্রধান মাহবুব আলি খানের বাড়ি।
★ জালালপুর জমিদার বাড়ী
★ সৈয়দ যাকীর শাহ ফাতিমী মাক্কী এর মাজার, তুড়ুকখলা, দাউদপুর ইউনিয়ন।
★ শাহ শেখ ফরিদ-এর মাজার ও পাঞ্জেগানা মসজিদ - ফরিদপুর গ্রাম, লালাবাজার ইউনিয়ন।
★ রিজেন্ট রিসোর্ট পার্ক, সিলাম ঠাকুর বাড়ি।
★ ছাফরা বিল, মোহাম্মদ পুর ও ভরাউট অভ্যন্তরে,
★ শাহ দাঊদ কুরেশী ও শেখ হরমুজউল্লা সয়দা এর মাজার ও মসজিদ, রেঙ্গা দাউদপুর ।
★হায়াৎ মুহাম্মাদ তুরুকখলা জামে মসজিদ (বড় মসজিদ)।
★কাদিপুর জামে মসজিদ,জালালপুর।
★কুশিয়ারা কনভেনশন হল,চন্ডিপুল।
★ হাইল্যান্ড এগ্রো ফার্ম মোহাম্মদপুর, সিলাম।
★ দক্ষিণ সুরমা সরকারি কলেজ।
★হযরত শাহ তৈয়ব ছয়লানী রঃ এর মাজার শরীফ‌‌, সিলাম চকের বাজার।
★আল্লামা মন্জলালী রঃ ছাহেব বাড়ি, আলমদীন,জালালপুর।
★হাজি হাসমত ইন্তাজ হাফিজিয়া মাদ্রাসা, দক্ষিন তুড়ুকখলা, দাউদপুর ইউনিয়ন।
★আল আকসা হাফিজিয়া মাদ্রাসা ও ইয়াতিমখানা, পুর্ব তুরুকখলা, দাউদপুর ইউনিয়ন।
★মনির আহমদ একাডেমী, তুরুকখলা, দাউদপুর ইউনিয়ন।
★দাউদিয়া গৌছুদ্দিন মাদ্রাসা, রেংগা দাউদপুর।
মিশ ধাতু
মিশ ধাতু (Misch metal) ৫০% সিরিয়াম(Cerium), ২৫% ল্যান্থানাম(Lanthanum), ১৮% নিওডিমিয়াম(Neodymium), ৫% প্র্যাসিওডিমিয়াম(Praseodymium) এবং অন্যান্য বিরল মৃত্তিকা ধাতুর সংকর। হাল্কা চকমকি পাত (Flint) তৈরিতে লোহার সাথে মিশ ধাতু প্রায় ৩০% পর্যন্ত আর লোহার নমনীয়তা বাড়াতে এই ধাতু স্বল্পমাত্রায় সংকর হিসাবে মেশান হয়ে থাকে। এছাড়াও এই ধাতু মিশিয়ে তামা-সংকরকে শক্ত, এলুমিনিয়াম-সংকরকে মজবুত, ম্যাগনেশিয়াম-সংকরকে চাপ ও তাপ-জনিত বিকৃতি(Creep) থেকে রক্ষা এবং নিকেল-সংকরকে বেশীমাত্রার জারণ(Oxidation) থেকে রক্ষা করা হয়।
ভিলহেল্ম হিসিঞ্জার
ভিলহেল্ম হিসিঞ্জার (২৩ ডিসেম্বর ১৭৬৬ - ২৮ জুন ১৮৫২) একজন সুয়েডীয় পদার্থবিদ এবং রসায়নবিদ ছিলেন। ১৮০৭ সালে তিনি জনস জ্যাকব বার্জেলিয়াসের সাথে তড়িৎ-রসায়ন নিয়ে গবেষণা করেন। তিনি উল্লেখ করেছিলেন, যে কোনও প্রদত্ত পদার্থ তড়িৎ বিশ্লেষণে সবসময় একই মেরুতে যায় এবং আকৃষ্ট পদার্থের অন্যান্য ধর্মও একই হয়। এই তথ্য দেখায় যে, পদার্থের রাসায়নিক এবং তড়িৎ প্রকৃতির মধ্যে একটি গুণগত সম্পর্ক রয়েছে।
কর্মজীবন
১৮০৩ সালে দুটি পৃথক পরীক্ষাগারে, একটিতে মার্টিন হেনরিখ ক্ল্যাপরথ এবং অন্যটিতে বার্জেলিয়াস এবং হিসিঞ্জার সিরিয়াম মৌলটি আবিষ্কৃার করেন। সিরিয়াম মৌলটির নামকরণ করা হয়েছেছিলো সদ্য আবিষ্কৃত গ্রহাণু ‘সেরেস’-এর নামে। প্রায় একই সময়ে উভয় পরীক্ষাগারে সিরিয়াম আবিষ্কৃত হয়েছিল, যদিও পরে দেখানো হয়েছিল যে বার্জেলিয়াস এবং হিসিঞ্জারের সিরিয়াম আসলে সিরিয়াম, ল্যান্থানাম এবং তথাকথিত ডাইডামিয়ামের মিশ্রণ ছিল। ১৮৮৩ সালে কার্ল গুস্তাফ মোসান্ডার সিরিয়াম মৌলটি প্রথম আলাদা করতে সক্ষম হন।
মৃত্যু
১৮৫২ সালের ২৮ জুন ৮৫ বছর বয়সে হিসিঞ্জার মারা যান।
সম্মান
১৮০৪ সালে হিসিঞ্জার রয়্যাল সুইডিশ একাডেমি অফ সায়েন্সের সদস্য নির্বাচিত হন। একটি আয়রন সিলিকেট খনিজ হিসিংগারের নামে নামকরণ করা হয়েছে যার রাসায়নিক সংকেত Fe2Si2O5(OH)4·2H2O। এছাড়াও অ্যালুমিনিয়াম হিসিঞ্জারাইট নামে একটি যৌগ রয়েছে যেখানে লোহার পরমাণুর একটি অ্যালুমিনিয়াম দ্বারা প্রতিস্থাপিত হয়। এছাড়া স্পিটসবার্গেন, স্যালবার্ডের নথর্স্ট ল্যান্ডের হিসিঞ্জারফজেলেট পর্বতটি তার নামে নামকরণ করা হয়েছে।
হিঙ্গুলী ইউনিয়ন
হিঙ্গুলী বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।
আয়তন
হিঙ্গুলী ইউনিয়নের আয়তন ৪,৫৬২ একর (১৮.৪৬ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী হিঙ্গুলী ইউনিয়নের মোট জনসংখ্যা ২৯,১৩৩ জন। এর মধ্যে পুরুষ ১৩,৮২৭ জন এবং মহিলা ১৫,৩০৬ জন। মোট পরিবার ৫,৮৮৯টি।
প্রশাসনিক কাঠামো
হিঙ্গুলী ইউনিয়ন মীরসরাই উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার জোরারগঞ্জ থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি ৪টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী হিঙ্গুলী ইউনিয়নে সাক্ষরতার হার ৫২.৭%। এ ইউনিয়নে ২টি মাধ্যমিক বিদ্যালয়, ১টি মাদ্রাসা, ৯টি সরকারি প্রাথমিক বিদ্যালয় ও ১টি কারিগরী শিক্ষা প্রতিষ্ঠান রয়েছে।
যোগাযোগ ব্যবস্থা
হিঙ্গুলী ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক (ঢাকা ট্রাঙ্ক রোড)। এছাড়া রয়েছে বারৈয়ারহাট-ছাগলনাইয়া সড়ক এবং হিঙ্গুলী-ধুম সড়ক। এসব সড়কে সব ধরনের যানবাহন চলাচল করে, তবে প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
হিঙ্গুলী ইউনিয়নের উত্তর পাশ দিয়ে বয়ে চলেছে ফেনী নদী। এছাড়াও এ ইউনিয়নের উপর দিয়ে প্রবাহিত হচ্ছে হিঙ্গুলী গাঙ, লক্ষী ছড়া খাল ও নন্দী গ্রাম খাল।
দর্শনীয় স্থান
হিঙ্গুলী ইউনিয়নের দর্শনীয় স্থানগুলোর মধ্যে রয়েছে: কলেজটি জাতীয় বিশ্ববিদ্যালয়ের অন্তর্ভুক্ত। এ কলেজে সহ-শিক্ষা ব্যবস্থা রয়েছে। এটিতে বর্তমানে বিজ্ঞান, মানবিক ও ব্যবসায় শিক্ষা শাখায় একাদশ-দ্বাদশ শ্রেণীসহ ডিগ্রী (বিএ, বিএসএস, বিবিএস, বিএসসি) পর্যায়ে
আহমেদ ওয়াসিম রাজিক
আহমেদ ওয়াসিম রাজিক (Ahmed Waseem Razeek; জন্ম: ১৩ সেপ্টেম্বর ১৯৯৪; আহমেদ ওয়াসিম নামে সুপরিচিত) হলেন একজন জার্মান-শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব আপ কান্ট্রি এবং শ্রীলঙ্কা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
জার্মান ফুটবল ক্লাব রট-ভাইস নয়কলনের যুব পর্যায়ের হয়ে খেলার মাধ্যমে ওয়াসিম ফুটবল জগতে প্রবেশ করেছেন এবং পরবর্তীকালে তাসমানিয়া বার্লিন, টেনিস বরুসিয়া বার্লিন এবং ইউনিয়ন বার্লিনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, প্রথমে ইউনিয়ন বার্লিন ২ এবং পরবর্তীকালে ইউনিয়ন বার্লিনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইউনিয়ন বার্লিনের হয়ে মাত্র এক মৌসুমে ১ ম্যাচে অংশগ্রহণ করার পর ২০১৫–১৬ মৌসুমে তিনি মাকডেবুর্গে যোগদান করেছেন। মাকডেবুর্গে দুই মৌসুম অতিবাহিত করার পর রট-ভাইস এরফুর্টের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৩০ ম্যাচে ৩টি গোল করেছেন। পরবর্তীকালে, তিনি বার্লিনারের হয়ে খেলেছেন। ২০২০–২১ মৌসুমে, তিনি বার্লিনার হতে শ্রীলঙ্কান ক্লাব আপ কান্ট্রিতে যোগদান করেছেন।
২০১৯ সালে, ওয়াসিম শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ৫ ম্যাচে ২টি গোল করেছেন।
প্রারম্ভিক জীবন
আহমেদ ওয়াসিম রাজিক ১৯৯৪ সালের ১৩ই সেপ্টেম্বর তারিখে জার্মানির বার্লিনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৯ সালের ১৯শে নভেম্বর তারিখে, ২৫ বছর, ২ মাস ও ৬ দিন বয়সে, ডান পায়ে ফুটবল খেলায় পারদর্শী ওয়াসিম তুর্কমেনিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি তুর্কমেনিস্তান ২–০ গোলের ব্যবধানে জয়লাভ করেছিল। শ্রীলঙ্কার হয়ে অভিষেকের বছরে ওয়াসিম মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ৬ মাস ও ১৭ দিন পর, শ্রীলঙ্কার জার্সি গায়ে প্রথম গোলটি করেছেন; ২০২১ সালের ৫ই জুন তারিখে, লেবাননের বিরুদ্ধে ম্যাচের ১০ম মিনিটে কবিন্দু ঈশানের অ্যাসিস্ট হতে শ্রীলঙ্কার প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
ফুটানি পুঁটি
বর্ণনা
দেহ হালকা সবুজ-রুপালি বর্ণের। এ মাছ প্রায় ১২ সেমি পর্যন্ত লম্বা হয়।
বিস্তৃতি
ফুটানি পুঁটি এশিয়ার মাছ। এই মাছ বাংলাদেশ, ভারত, মায়ানমার, পাকিস্তান অঞ্চলে পাওরা যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
দুর্গাপুরি মেট্রো স্টেশন
দুর্গাপুরি মেট্রো স্টেশন হল লখনউ মেট্রোর একটি উত্তোলিত মেট্রো স্টেশন। স্টেশনটি রেড লাইনে অবস্থিত। এটি ২০১৭ সালের ৫ই সেপ্টেম্বর জনসাধারণের জন্য উন্মুক্ত করা হয়েছিল।
স্বপ্নের ঘর
স্বপ্নের ঘর হল ২০১৮ সালে মুক্তিপ্রাপ্ত বাংলাদেশী ভীতিপ্রদ থ্রিলার চলচ্চিত্র। ছবিটির পরিচালক তানিম রহমান অংশু এবং প্রযোজক তাকি খান। চলচ্চিত্রে শ্রেষ্ঠাংশে অভিনয় করেছেন আনিসুর রহমান মিলন, জাকিয়া বারী মম, কাজী নওশাবা আহমেদ, ও শিমুল খান।
২৮নং ওয়ার্ড, বরিশাল সিটি কর্পোরেশন
২৮নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।
আয়তন
বরিশাল সিটি কর্পোরেশনের ২৮নং ওয়ার্ডের আয়তন ০.৫৮ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ২৮নং ওয়ার্ডের জনসংখ্যা ৮,৯৪৭ জন। এর মধ্যে পুরুষ ৪,৬৮৭ জন এবং মহিলা ৪,২৬০ জন। মোট পরিবার ১,৯৬৯টি।
প্রশাসনিক কাঠামো
বরিশাল সিটি কর্পোরেশনের আওতাধীন ২৮নং ওয়ার্ডের প্রশাসনিক কার্যক্রম বিমানবন্দর থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
শিক্ষা
২০১১ সালের আদমশুমারি অনুযায়ী ২৮নং ওয়ার্ডের সাক্ষরতার হার ৭০.২%।
টুরিঙেন
টুরিঙেন (Thüringen) জার্মানির মধ্যাঞ্চলে অবস্থিত একটি রাজ্য। এর আয়তন ১৬,১৭১ বর্গ কিলোমিটার এবং জনসংখ্যা ২.২৯ মিলিয়ন। আয়তনের দিক থেকে এটি ষষ্ঠ ক্ষুদ্র এবং জনসংখ্যার দিক থেকে পঞ্চম ক্ষুদ্র। এর রাজধানী এরফুর্ট। এই রাজ্যের পাশ দিয়ে এলবা নদী বয়ে গেছে। টুরিঙেন জার্মানির সবুজ হৃদয় বা গ্রিন হার্ট অফ জার্মানি নামে সুপরিচিত। কারণে এখানে ঘন বনাঞ্চল রয়েছে।
বিখ্যাত জার্মান সুরকার ও সঙ্গীতজ্ঞ ইয়োহান জেবাস্টিয়ান বাখ তাঁর জীবনের প্রথম অংশ এবং পরবর্তি জীবনের অনেক সময়ই টুরিঙেনতে অতিবাহিত করেন। বিখ্যাত জার্মান কবি ও দার্শনিক ইয়োহান ভোলফগাং ফন গোটে এবং ফ্রিডরিখ শিলার টুরিঙেনর শহর ভাইমারে বসবাস করতেন।
অর্থনীতি
টুরিঙেনতে জার্মান পুনঃএকত্রীকরণের পরে অধিকাংশ ফ্যাক্টরি বন্ধ হয়ে যায় এবং ২০০৫ সালে বেকারত্বের হার সর্বোচ্চ হয়। পরবর্তিতে অর্থনৈতিক অবস্থায় গতির সঞ্চার হয় এবং ক্রমশ উন্নতি লাভ করে।
ভারতের সম্রাট
ভারতের সম্রাট বা সম্রাজ্ঞী ১ মে ১৮৭৬ (রয়্যাল টাইটেল অ্যাক্ট ১৮৭৬ সহ) থেকে ২২ জুন ১৯৪৮ পর্যন্ত ব্রিটিশ রাজাদের দ্বারা ব্যবহৃত একটি উপাধি ছিল, যা ব্রিটিশ ভারতে রাষ্ট্রের সাম্রাজ্য প্রধান হিসাবে তাদের শাসনকে বোঝাতে ব্যবহৃত হতো। সম্রাট বা সম্রাজ্ঞীর ছবি ব্রিটিশ কর্তৃত্বকে বোঝাতে ব্যবহার করা হত, উদাহরণস্বরূপ, মুদ্রায় প্রদর্শিত, সরকারি ভবনে, রেলওয়ে স্টেশনে, আদালতে, মূর্তির উপর ইত্যাদি। "গড সেভ দ্য কিং" (অথবা বিকল্পভাবে, "গড সেভ দ্য কুইন") ছিল ব্রিটিশ ভারতের সাবেক জাতীয় সঙ্গীত। সম্রাট বা সম্রাজ্ঞী এবং আইনানুগ উত্তরসূরিদের প্রতি আনুগত্যের শপথ গভর্নর-জেনারেল, রাজকুমার, গভর্নর, ভারতে কমিশনারদের দ্বারা সাম্রাজ্যিক দরবারের মতো অনুষ্ঠানে করা হতো।
২২ জুন ১৯৪৮-এ উপাধিটি বিলুপ্ত করা হয়, যখন, ভারতীয় স্বাধীনতা আইন ১৯৪৭-এর অধীনে, ষষ্ঠ জর্জ একটি রাজকীয় ঘোষণা করেছিলেন যে ভারতের সম্রাট শব্দগুলো তার শৈলী এবং উপাধি থেকে বাদ দেওয়া হবে। এটি ১৯৪৭ সালে ভারত ও পাকিস্তানের নতুন রাজত্বের রাজা হওয়ার প্রায় এক বছর পর ঘটে। ১৯৫০ সালে ভারতীয় প্রজাতন্ত্র ও ১৯৫৬ সালে পাকিস্তানের ইসলামি প্রজাতন্ত্র প্রতিষ্ঠার মাধ্যমে রাজতন্ত্র বিলুপ্ত হয়।
ভূমিকা
সাংবিধানিকভাবে বলতে গেলে সম্রাট বা সম্রাজ্ঞী ছিলেন সার্বভৌম হিসাবে ব্রিটিশ ভারতীয় সাম্রাজ্যের সমস্ত আইন প্রণয়ন, নির্বাহী ও বিচারিক কর্তৃত্বের উৎস। যাইহোক, সম্রাট বা সম্রাজ্ঞী সরকারি ব্যাপারে খুব কমই সরাসরি অংশ নিতেন। সার্বভৌম ক্ষমতা প্রয়োগের পরিবর্তে সম্রাট বা সম্রাজ্ঞীর কাছ থেকে সংবিধি বা কনভেনশন দ্বারা একজন "ভাইসরয় এবং গভর্নর-জেনারেল"-এর কাছে অর্পণ করা হয়েছিল, যাকে রাজ্য সচিবের পরামর্শে সম্রাট বা সম্রাজ্ঞী দ্বারা নিযুক্ত করা হয়েছিল যিনি ক্রাউনের একজন ব্রিটিশ মন্ত্রী। ভারতে সার্বভৌম প্রতিনিধি হিসাবে কাজ করার পাশাপাশি ভাইসরয় সাম্রাজ্যিক বিধান পরিষদ ও এর দুটি কক্ষের পদাধিকারবলে প্রধান ছিলেন: একটি কেন্দ্রীয় আইনসভা এবং একটি রাজ্য সভা। উভয় আইনসভা কক্ষই বেশ কয়েকটি প্রদেশ ও অনেক রাজ্যের প্রতিনিধিদের নিয়ে গঠিত ছিল। সাম্রাজ্যিক বিধান পরিষদের রেমিট ব্রিটিশ পার্লামেন্টের আধিপত্যের অধীন ছিল।
প্রেসিডেন্সি ও প্রদেশগুলোর সাথে সম্পর্কিত হিসাবে ভাইসরয় ও ভারতীয় শাসকদের দ্বারা বহু রাজ্যের সাথে সম্পর্কযুক্ত কার্যনির্বাহী ক্ষমতা ভারত সরকারের তত্ত্বাবধানে, নির্দেশনায় ও নিয়ন্ত্রণে পরিচালিত লন্ডনে অবস্থিত ইন্ডিয়া অফিসের পরামর্শে ব্যবহার করা হয়েছিল। ভাইসরয় ব্রিটিশ ভারতীয় সেনাবাহিনী ও রাজকীয় ভারতীয় নৌবাহিনী সহ ভারতীয় সিভিল সার্ভিস, অন্যান্য ক্রাউন কর্মচারী ও গোয়েন্দা পরিষেবা সহ সশস্ত্র বাহিনীকেও তার নিষ্পত্তি করেছিলেন। যাইহোক, সম্রাট বা সম্রাজ্ঞী ভাইসরয়ের আগে কিছু বিদেশী গোয়েন্দা প্রতিবেদন পেতেন।
বিচারিক ক্ষমতা ভারতের বিভিন্ন ক্রাউন কোর্ট দ্বারা সার্বভৌমের নামে পরিচালিত হত, যা আইন অনুসারে সরকারের কাছ থেকে বিচারিক স্বাধীনতা ছিল। ভারত সরকার থেকে স্বাধীন অন্যান্য পাবলিক সংস্থাগুলোও পার্লামেন্টের একটি আইন দ্বারা, সাম্রাজ্যিক বিধান পরিষদের একটি সংবিধি বা সংবিধিবদ্ধ উপকরণ দ্বারা সময়ে সময়ে আইনগতভাবে গঠিত ও ক্ষমতায়িত হয়েছিল, যেমন একটি অর্ডার ইন কাউন্সিল বা একটি রাজকীয় কমিশন দ্বারা।
ইতিহাস
বাম|থাম্ব|পুরনোদের জন্য নতুন মুকুট, কার্টুনের ক্যাপশনে আলাদিনের একটি দৃশ্য উল্লেখ করা হয়েছে যেখানে প্রদীপ বিনিময় করা হয়। প্রধানমন্ত্রী, বেঞ্জামিন ডিসরালি, একটি আর্লের করোনেটের বিনিময়ে রানী ভিক্টোরিয়াকে একটি রাজকীয় মুকুট প্রদান করছেন। তিনি এই সময়ে তাকে বিকনসফিল্ডের আর্ল বানিয়েছিলেন। নামমাত্র মুঘল সম্রাট বাহাদুর শাহ জাফরের (১০ মে ১৮৫৭ - ১ভনভেম্বর ১৮৫৮) ১৮৫৭ সালের ভারতীয় বিদ্রোহের উপসংহারে ক্ষমতাচ্যুত হওয়ার পরে যুক্তরাজ্যের সরকার বাণিজ্য পূর্ব থেকে ব্রিটিশ ভারত ও এর রাজকীয় রাজ্যগুলোর নিয়ন্ত্রণ হস্তান্তর করার সিদ্ধান্ত নেয়। এইভাবে ইন্ডিয়া কোম্পানি থেকে ক্রাউন ব্রিটিশ রাজের সূচনা করে। ইস্ট ইন্ডিয়া কোম্পানি আনুষ্ঠানিকভাবে ১৮৭৪ সালের ১ জুনে বিলুপ্ত হয়ে যায় ও ব্রিটিশ প্রধানমন্ত্রী বেঞ্জামিন ডিসরেইলি রাণী ভিক্টোরিয়াকে "ভারতের সম্রাজ্ঞী" উপাধি দেওয়ার সিদ্ধান্ত নেন। ১৮৭৬ সালের ১ মে ভিক্টোরিয়া এই শৈলী গ্রহণ করেছিলেন। প্রথম দিল্লি দরবার (যা একটি রাজকীয় রাজ্যাভিষেক হিসাবে কাজ করেছিল) তার সম্মানে আট মাস পরে ১৮৭৭ সালের ১ জানুয়ারিতে অনুষ্ঠিত হয়েছিল। থাম্ব| ভারতের সাম্রাজ্যিক মুকুট রানী ভিক্টোরিয়াকে ভারতের সম্রাজ্ঞী ঘোষণা করার ধারণাটি বিশেষভাবে নতুন ছিল না, কারণ লর্ড এলেনবরো ১৮৪৩ সালে ভারতের গভর্নর-জেনারেল হওয়ার পরে ইতিমধ্যেই এটির পরামর্শ দিয়েছিলেন। ১৮৭৪ সালের মধ্যে মেজর-জেনারেল স্যার হেনরি পনসনবি রাণীর ব্যক্তিগত সচিব ইংলিশ চার্টারগুলিকে সাম্রাজ্যিক উপাধির জন্য যাচাই করার নির্দেশ দিয়েছিলেন যেখানে এডগার ও স্টিফেনকে যথাযথ নজির হিসাবে উল্লেখ করা হয়েছিল। রানী সম্ভবত রিপাবলিকানদের স্যালিদের দ্বারা গণতন্ত্রের প্রতি প্রবণতা ও তার প্রভাব যে স্পষ্টতই হ্রাস পাচ্ছে তা উপলব্ধি করে বিরক্ত হয়ে এই পদক্ষেপের আহ্বান জানিয়েছিলেন। আরেকটি কারণ হতে পারে যে রানির প্রথম সন্তান, ভিক্টোরিয়া, ফ্রেডরিককে বিয়ে করেছিলেন, যিনি স্পষ্টতই জার্মান সাম্রাজ্যের উত্তরাধিকারী ছিলেন। সম্রাজ্ঞী হওয়ার পরে, তিনি তার মাকে ছাড়িয়ে যাবেন। ১৮৭৬ সালের জানুয়ারী নাগাদ, রানির জেদ এতটাই দুর্দান্ত ছিল যে বেঞ্জামিন ডিসরালি অনুভব করেছিলেন যে তিনি আর বিলম্ব করতে পারবেন না। প্রাথমিকভাবে, ভিক্টোরিয়া "গ্রেট ব্রিটেন, আয়ারল্যান্ড ও ভারতের সম্রাজ্ঞী" শৈলীটি বিবেচনা করেছিলেন, কিন্তু বিতর্ক এড়াতে ডিসরালি রাণীকে ভারত পর্যন্ত শিরোনাম সীমাবদ্ধ রাখতে রাজি করেছিলেন। তাই, কায়সার-ই-হিন্দ উপাধিটি ১৮৭৬ সালে প্রাচ্যবিদ জিডব্লিউ লেইটনার ভারতে ব্রিটিশ রাজার জন্য সরকারি সাম্রাজ্যিক উপাধি হিসাবে তৈরি করেছিলেন। হিন্দি ও উর্দুর আঞ্চলিক ভাষায় কায়সার-ই-হিন্দ শব্দের অর্থ ভারতের সম্রাট। কায়সার শব্দটি, যার অর্থ 'সম্রাট', এটি রোমান সাম্রাজ্যের উপাধি সিজার (ফার্সি, তুর্কি-এর মাধ্যমে - কায়সার-ই-রুম দেখুন) থেকে আগত ও এটি জার্মান উপাধি কায়সারের সাথে সামঞ্জস্যপূর্ণ, যা পূর্বে লাতিন ভাষা থেকে ধার করা হয়েছিল।
যুক্তরাজ্যে অনেকেই অবশ্য এই শিরোনামটিকে ভারত সরকার আইন ১৮৫৮ থেকে একটি সুস্পষ্ট উন্নয়ন হিসাবে বিবেচনা করেছেন, যার ফলে ব্রিটিশ ভারতের প্রতিষ্ঠা হয়েছিল, যা সরাসরি ক্রাউন দ্বারা শাসিত হতো। জনসাধারণের মতামত ছিল যে "রাণী" উপাধিটি আর আনুষ্ঠানিক শাসকের জন্য পর্যাপ্ত ছিল না যাকে প্রায়শই ভারতীয় সাম্রাজ্য হিসাবে অনানুষ্ঠানিকভাবে উল্লেখ করা হয়। নতুন শৈলীটি এই ব্যাপারকে বিবেচনা করেছে যে দেশীয় রাজ্যগুলো কোন নিছক সমষ্টি নয় বরং একটি সম্মিলিত সত্তা। থাম্ব| আদ্যক্ষর সহ জর্জ পঞ্চম এর স্বাক্ষর RI (রেক্স ইম্পারেটর) থাম্ব| শিলালিপি সহ একটি কানাডিয়ান 1-সেন্ট মুদ্রা । ইম্প (Indiae Imperator) ২২ জানুয়ারী ১৯০১-এ সপ্তম এডওয়ার্ড যখন সিংহাসনে আরোহণ করেন, তখন তিনি ভারতের সম্রাট উপাধি গ্রহণ করে তার মা রানী ভিক্টোরিয়ার দ্বারা প্রতিষ্ঠিত সাম্রাজ্যিক ঐতিহ্য অব্যাহত রাখেন। পরবর্তী তিনজন ব্রিটিশ রাজা তাঁর পদাঙ্ক অনুসরণ করেন এবং ১৯৪৭ সালের ১৫ আগস্ট ভারত ও পাকিস্তান স্বাধীন হওয়ার পরেও এই শিরোনামটি ব্যবহার করা অব্যাহত ছিল। এটি ২২ জুন ১৯৪৮ পর ব্যবহৃত ছিল না এবং ষষ্ঠ জর্জের রাজত্বকালে আনুষ্ঠানিকভাবে শৈলীটি বিলুপ্ত করা হয়েছিল।
ভারত সফরকারী প্রথম সম্রাট ছিলেন পঞ্চম জর্জ। দিল্লি দরবারে তাঁর রাজকীয় রাজ্যাভিষেক অনুষ্ঠানের জন্য ভারতের রাজকীয় মুকুট তৈরি করা হয়েছিল। মুকুটের ওজন ও ৬,১৭০টি হীরা, ৯টি পান্না, ৪টি রুবি ও ৪টি নীলকান্তমণি মুকুটে বসানো হয়েছে৷ সামনের দিকে রয়েছে একটি  বিশিষ্ট একটি পান্না। রাজা তার ডায়েরিতে লিখেছিলেন যে এটি পরা ভারী ও অস্বস্তিকর ছিল: " ঘন্টা ধরে আমার মুকুট পরার পরে ক্লান্ত লাগার ফলে; এটি পরায় আমার মাথায় ব্যাথা পেয়েছি, কারণ এটি বেশ ভারী।"
১৯৪৭ সালে স্বাধীনতার পর যখন ব্রিটিশ ভারত ভারত অধিরাজ্য (১৯৪৭-১৯৫০) ও পাকিস্তান অধিরাজ্য (১৯৪৭-১৯৫২) হয়ে ওঠে তখন "ভারতের সম্রাট" উপাধিটি বিলুপ্ত হয়ে যায় নি। ষষ্ঠ জর্জ ২২ জুন ১৯৪৮ পর্যন্ত এই শিরোনাম বজায় রেখেছিলেন, এরপর একটি রাজকীয় ঘোষণার করা হয় যা ভারতীয় স্বাধীনতা আইন ১৯৪৭ এর ধারা ৭ (২) অনুসারে করা হয়েছিল, এই লেখায়: "যুক্তরাজ্যের সংসদের সম্মতি এতদ্বারা দেওয়া হয়েছে ও রাজ্যের মহা সিলমোহরের অধীনে তাঁর রাজকীয় ঘোষণার উদ্দেশ্যে মহামহিম কর্তৃক বিষয়ে "ইন্ডিয়া ইম্পারেটর" ও "ভারতের সম্রাট" শব্দগুলোর রাজকীয় শৈলী ও শিরোনামগুলো থেকে বাদ দেওয়া৷ তারপরে, ১৯৫২ সালে তার মৃত্যুর আগ পর্যন্ত ষষ্ঠ জর্জ পাকিস্তানের ও ১৯৫০ সালে ভারত প্রজাতন্ত্র না হওয়া পর্যন্ত ভারতের সম্রাট ছিলেন।
ব্রিটিশ মুদ্রা, সেইসাথে সাম্রাজ্য ও কমনওয়েলথের মুদ্রায় নিয়মিতভাবে সংক্ষিপ্ত শিরোনাম ইংরেজিতে আইএনডি অন্তর্ভুক্ত ছিল। ইম্প অন্যদিকে, ভারতে মুদ্রাগুলিতে "সম্রাজ্ঞী" ও পরে ইংরেজিতে "রাজা-সম্রাট" শব্দটি ছিল। ১৯৪৮ জুড়ে যুক্তরাজ্যে মুদ্রায় শিরোনামটি উপস্থিত হয়েছিল।
আনন্দপুর সাহিব
আনন্দপুর সাহিব (Anandpur Sahib) ভারতের পাঞ্জাব রাজ্যের রূপনগর জেলার একটি শহর।
জনসংখ্যার উপাত্ত
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে আনন্দপুর সাহিব এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
নিতিন
নিতিন, নিতিন কুমার রেড্ডি নামেও পরিচিত, একজন ভারতীয় চলচ্চিত্রাভিনেতা এবং প্রযোজক, তেলুগু সিনেমায় মুখ্য চরিত্রে অভিনয়ের জন্য । ২০০২ সালে বক্স অফিস হিট চলচ্চিত্র জায়াম এ অভিনয়ের মাধ্যমে চলচ্চিত্র জগতে পা রাখেন নিতিন এবং ফিল্মফেয়ার সেরা নবাগত (দক্ষিণ) পুরস্কার অর্জন ।  ২০০৯ সালে রাম গোপাল বর্মা পরিচালিত অজ্ঞাত তে অভিনয়ের মাধ্যমে বলিউডে পা রাখেন।  তিনি পুরুষদের পোশাক নির্মাতা কটন কিং এর শুভেচ্ছা দূত।  ২০১৫ সালে ভারতের পল্লী উন্নয়ন মন্ত্রী ভেংকাইয়া নাইড়ু তেলেঙ্গানা রাজ্যে স্বচ্ছ ভারত অভিযান প্রচারণার জন্য নিথিন সহ ৯ জনকে শুভেচ্ছা দূত হিসেবে নিয়োগ করেছেন।
ব্যক্তিজীবন
নিথিন রেড্ডি চলচ্চিত্র প্রযোজক এবং পরিবেশক সুধাকর রেড্ডি এবং ভিদ্যা রেড্ডির ঘরে জন্মগ্রহণ করেন। তার বড় বোনের নাম নিখিতা রেড্ডি।
গতিবেগ
গতিবেগ বা বেগ (Velocity) হল সময়ের সাপেক্ষে কোন বস্তুর সরণের  পরিবর্তনের  হার। নির্দিষ্ট দিকে বস্তুর দ্রুতিকেই তার গতিবেগ বলা হয়। অর্থাৎ বেগ হল প্রসঙ্গ কাঠামোর সাপেক্ষে বস্তুর অবস্থান পরিবর্তনের হার এবং সেই সাথে সময়ের একটি ফাংশন। বেগ একটি সদিক রাশি, আর দ্রুতি হল অদিক রাশি। চিরায়ত বলবিদ্যায় গতিবিদ্যার মৌলিক ধারণাগুলোর মধ্যে বেগ একটি। যেমন 10 m/s‍ উত্তর দিকে হল কোন বস্তুর বেগে। গতিবেগকে সাধারণত
v
,
বেগ এমন একটি ভৌত (দিক রাশি বা ভেক্টর) রাশি যা মান ও দিক উভয়ই প্রকাশ করে, পক্ষান্তরে বেগের মানকে দ্রুতি বলে যার শুধু মান রয়েছে কিন্তু দিক নেই। একারণে বেগ ঋণাত্নক হলেও দ্রুতি কখনও ঋণাত্নক হতে পারে না।
মাত্রা
বেগের মাত্রা হবে দুরত্ব/সময় এর মাত্রা অর্থাৎ L T - 1। অতএব [
v
] = L T -1
একক
পরিমাপের M.K.S. পদ্ধতি বা এস. আই. একক বা আন্তর্জাতিক পদ্ধতিতে বেগের একক হল মিটার/সেকেন্ড (m/s বা ms −1)। অন্যান্য এককসমূহের মধ্যে C.G.S. পদ্ধতি ও F.P.S. পদ্ধতিতে বেগের একক হল যথাক্রমে সেন্টিমিটার/সেকেন্ড (cm/s বা cms−1) ও ফুট/সেকেন্ড (ft/s বা fts−1)। এছাড়াও বড় একক হিসেবে কিলোমিটার/ঘণ্টা (kmph) বা মাইল/ঘণ্টা (mph) ব্যবহার করা হয়।
ধ্রুব বেগ বনাম ত্বরণ
কোন বস্তু কেবলমাত্র ধ্রুব দ্রুতিতে ধ্রুব (নির্দিষ্ট) কোন দিকে চললে এর গতিকে ধ্রুব বেগ বলা যাবে। অর্থাৎ ধ্রুব দ্রুতিতে একটি সরল রেখা বরাবর বস্তুর গতিই ধ্রুব বেগ।
যেমন, একটি গাড়ি প্রতি ঘণ্টায় ২০ কিলোমিটার ধ্রুব হারে কোন বৃত্তাকার পথে গতিশীল থাকলে গাড়িটির গতিকে ধ্রুব দ্রুতি বলা যাবে, তবে কখনই ধ্রুব বেগ বলা যাবেনা; যেহেতু বৃত্তাকার পথে গতির ফলে প্রতিমুহূর্তে গাড়িটির গতির দিকের পরিবর্তন হচ্ছে অর্থাৎ বেগেরও পরিবর্তন ঘটছে। ত্বরণের সংজ্ঞা থেকে আমরা জনি যে, ত্বরণ হল সময়ের সাথে বেগের পরিবর্তনের হার। অতএব বলা যায়, এখানে গাড়িটির ত্বরণ ঘটছে।
দ্রুতি ও বেগের মধ্যে পার্থক্য
alt=পৃথিবীর চারপাশে ঘূর্ণায়মান কৃত্রিম উপগ্রহ সমদ্রুতিতে চললেও, সমবেগে চলতে পারবে না। কারণ প্রতিনিয়তই এটির দিক পরিবর্তিত হয়।|থাম্ব|300x300পিক্সেল|পৃথিবীর চারপাশে ঘূর্ণায়মান কৃত্রিম উপগ্রহ সমদ্রুতিতে চললেও, সমবেগে চলতে পারবে না। কারণ প্রতিনিয়তই এটির দিক পরিবর্তিত হয়। কোন বস্তুর বেগের মানকেই দ্রুতি বলে যা শুধু বস্তুটি কত দ্রুত গতিশীল তা নির্দেশ করে, বস্তুটির গতির দিক নির্দেশ করে না। অপরদিকে, বেগের মান প্রকাশে অবশ্যই দিকের কথা বিবেচনা করতে হয়।
বৃত্তাকার পথের চলমান বস্তুর ক্ষেত্রে, বস্তুটি সমদ্রুতিতে চলতে পারলেও সমবেগে চলতে পারবে না। কারণ সময়ের ব্যবধানে বস্তুটির গতির দিক পরিবর্তন হবে এবং কোনো নির্দিষ্ট সময়ে বস্তুর গতি দিক বৃত্তাকার পথটির স্পর্শকের দিকে হবে।
গড় বেগ
কোনো বস্তুর আদিবেগ ও শেষবেগ এর গড়কে বস্তুটির গড় বেগ বলে।
তাৎক্ষণিক বেগ বা বেগ
গতিশীল বস্তুর কোন মুহূর্তের বেগকে তাৎক্ষণিক বেগ বা instantaneous velocity বলে। বস্তুর গতি বিবেচনায় তাৎক্ষণিক বেগকে শুধু বেগ হিসেবেও বিবেচনা করা হয়। সময় ব্যবধান শূন্যের সমীপবর্তী হলে গড়ে বেগের সীমান্তিক মানেই তাৎক্ষণিক বেগ বলে। সুতরাং x- অক্ষ বরাবর গতির জন্য তাৎক্ষণিক বেগের মান,
এখানে lim এর অর্থ limit বা সীমা এবং (\Delta t tends to zero) দ্বারা সময় ব্যবধান শূন্যের সমীপবর্তী বুঝানো হয়েছে। তাৎক্ষণিক বেগের দিক হবে, গতিপথের যে বিন্দুতে তাৎক্ষণিক বেগ বিবেচনা করা হবে, সে বিন্দুতে অঙ্কিত স্পর্শক বরাবর গতির দিকে।
সমবেগ বা সুষম বেগ
সমহার গতি সম্পন্ন বস্তুর বেগকে সমবেগ বা uniform velocity বলে। সময়ের সাথে কোন বস্তুর অবস্থান পরিবর্তনের হার অপরিবর্তিত থাকলে এর বেগকে সমবেগ বলে। অন্যভাবে বলা যায়, বস্তুর গতি কালে তার বেগের মান ও দিক উভয়ই অপরিবর্তিত থাকলেই তা সমবেগ হবে। বস্তু সমবেগে চললে নির্দিষ্ট সময় ব্যবধানে এর সরণের মান ও দিক অপরিবর্তিত থাকবে; অর্থাৎ বস্তু যদি প্রথম 5s এ 10m অতিক্রম করে পূর্বদিকে যায়, তবে পরবর্তী 5s সময়েও 10m অতিক্রম করে পূর্বদিকে যাবে।
শব্দের বেগ ও আলোর বেগ সমবেগের প্রকৃষ্ট প্রাকৃতিক উদাহরণ।
অসম বেগ
কোন বস্তুর গতিকালে যদি তার বেগের মান বা দিক বা উভয়ই পরিবর্তিত হয় তাহলে সেই বেগকে অসম বেগ বলে। আমরা সচরাচর যেসকল গতিশীল বস্তু দেখি তাদের বেগ অসম।
মধ্য বেগ
কোন একটি গতিশীল বস্তুর আদিবেগ ও শেষ বেগের অভিমূখ একই হলে তাদের গড়কে মধ্যবেগ বা mean velocity বলে।
ধরা যাক, কোন নির্দিষ্ট দিকে একটি বস্তুর আদিবেগ u এবং শেষ বেগ v। অতএব মধ্যবেগ =
প্রকৃত বেগ
অতি অল্প সময়ে কোন একটি গতিশীল বস্তুর সরণ এবং ব্যয়িত সময়ের ভাগফলকে প্রকৃত বেগ বা actual velocity বলে।
আপেক্ষিক বেগ
ধরা যাক, v বেগে একটি নৌকা স্রোতের অনুকূলে চলছে। স্রোতের বেগ v1 হলে, তীরে অবস্থিত কোন স্থির পর্যবেক্ষকের সাপেক্ষে নৌকার আপেক্ষিক বেগ হবে (v + v1)। যদি নৌকাটি স্রোতের প্রতিকূলে চলে, তবে এক্ষেত্রে আপেক্ষিক বেগ হবে (v - v1)।
অন্যান্য
নিম্নের সূত্রের মাধ্যমে \Delta t সময়ে \Delta x দূরত্ব অতিক্রমকারী কোনো বস্তুর গড় বেগ  হিসাব করা যায়,
কোন বস্তুর সময়ে অবস্থান  এবং  সময়ে অবস্থান  হলে গতিবেগকে নিম্নে বর্ণিত সূত্র দ্বারা প্রকাশ করা যায়। অর্থাৎ, এক মাত্রায় কোন বস্তুর গতিবেগ ঐ বস্তুর সময়ের সাপেক্ষে অবস্থানের নতিকে বোঝানো হয়।
কোন বস্তু প্রারম্ভিক গতিবেগ থেকে গতিপ্রাপ্ত হয়ে \Delta t সময়ে  সমত্বরণের মাধ্যমে অন্তিম গতিবেগ  লাভ করলে, সমত্বরণে গতিশীল বস্তুর গড় গতিবেগ হওয়ায় \Delta t সময়ে বস্তুর অবস্থান হয় :, যেখানে শুধুমাত্র বস্তুর প্রারম্ভিক গতিবেগ জানা থাকলে \Delta t সময়ে বস্তুর অবস্থান হয় :, যেখানে এই সমীকরণগুলিকে তোরিচেল্লির সমীকরণের মাধ্যমে একত্র করলে নিম্নলিখিত সূত্র পাওয়া যায়,
মূলসূত্র
দুরত্ব/সময়
এফ এস ফয়জাল
এফ এস ফয়জাল একজন ভারতীয় সংগীত সুরকার । প্রাক্তন অ্যাড-জিংলস সুরকার, তিনি তামিল ছবি নিউটনিন মুনদরাম বিধি (২০০৯) আত্মপ্রকাশ করেছিলেন তারপরে সিলনু ওরু সন্ধিপ্পু (২০১২) -তে কাজ করে পরিচিত ।
পেশা
ফয়সাল তার প্রথম ফিল্ম অ্যালবাম নিউটনিন মুনদরাম বিধি রচনা করেছিলেন বিনয়ের মঞ্চ নামে।পরে২০১১ সালে কালাভরামের জন্য সংগীত রচনার দিকে এগিয়ে যান, যদিও এই ছবিটি মাত্র তিন বছর পরে মুক্তি পেয়েছিল। ২০১৩ সালে, তিনি সিলনু ওরু সন্ধিপ্পুতে কাজ করেছিলেন, এটি তার তৃতীয় অ্যালবাম রিলিজ হয়ে ওঠে এবং এই চলচ্চিত্রের গানের জন্য তাঁর কাজের জন্য ইতিবাচক সমালোচনা পড়েন । কমের একজন সমালোচক  ব্যাকগ্রাউন্ড স্কোর  কাজ নিয়ে সমালোচনা করেছেন এবং উল্লেখ করেছেন।  "খুব জোরে চলচ্চিত্রের ভাল অভিনয় করতে ব্যর্থ হয়েছিলেন। ফয়জাল তখন থেকে শ্রী রামের পাশাপাশি থারকাপ্পু ( ২০১৬) তে দুটি ছোট বাজেটের ছবিতে কাজ করেছেন।
সাউদাম্পটন
সাউদাম্পটন হ্যাম্পশায়ার, দক্ষিণ পূর্ব ইংল্যান্ডের একটি শহর যেটি লন্ডনের দক্ষিণ-পশ্চিমেে  এবং পোর্টস্‌মাথের উত্তর-পশ্চিমেে  দূরে অবস্থিত একটি শহর। এটি নিউ ফরেস্টের নিকটবর্তী প্রধান বন্দর, এবং সাউদাম্পটন জলের উত্তরতম পয়েন্টে নদীর তীর ও ইটচেনের সঙ্গমস্থলে হ্যাম্বল নদীর দক্ষিণে যুক্ত হয়েছে। ২০১১ সালের আদমশুমারিতে একক কর্তৃপক্ষের জনসংখ্যা ছিল ২৫৩,৬৫১। সাউদাম্পটনের বাসিন্দাlদের সোটোনিয়ান বলা হয়।
শহরের উল্লেখযোগ্য নিয়োগকর্তাদের মধ্যে রয়েছে সাউদাম্পটন সিটি কাউন্সিল, সাউদাম্পটন বিশ্ববিদ্যালয়, সোলেন্ট বিশ্ববিদ্যালয়, সাউদাম্পটন বিমানবন্দর, অর্ডানেন্স সার্ভে, বিবিসি দক্ষিণ, এনএইচএস, সহযোগী ব্রিটিশ বন্দর (এবিপি) এবং কার্নিভাল ইউকে। RMS টাইটানিকের সাথে জড়িত থাকার জন্য সাউদাম্পটন খ্যাতিমান। স্পিটফায়ার, ডি-ডে যাওয়ার জন্য অন্যতম প্রস্থান পয়েন্ট, এবং সম্প্রতি বিশ্বের বৃহত্তম ক্রুজ জাহাজের ঘরোয়া বন্দর হিসেবে ব্যবহুত। সাউদাম্পটনের ওয়েস্টকয়ের একটি বিশাল শপিং সেন্টার এবং খুচরা পার্ক রয়েছে।
নারী মহাকাশচারীদের তালিকা
[[চিত্র:Female_NASA_astronauts.jpg|থাম্ব|400x400পিক্সেল|''২০১২ খ্রিস্টাব্দের সেপ্টেম্বরে জনসন স্পেস সেন্টারে নাসার বর্তমান ও প্রাক্তন নারী মহাকাশচারীদের জমায়েত। বসে (বাঁদিক থেকে): ক্যারোলিন হান্টুন (জেএসসি-এর প্রথম নারী নির্দেশক), এলেন বেকার, ম্যারি ক্লীভ, রেয়া সেডন, অ্যানা ফিশার, শ্যানন লুসিড, এলেন ওকয়া, সান্দ্রা ম্যাগ্নাস।
দাঁড়িয়ে (বাঁদিক থেকে); জীনেট  এপস, ম্যারি এলেন ওয়েবার, মা্র্শা আইভিন্স, ট্রাসি ক্যাল্ডওয়েল ডাইসন, বনি দুনবার, ট্যামি জার্নিগম, ক্যাডি কোলম্যান, জ্যানেট কাভান্ডি, সেরেনা আনন্‌, ক্যাটে রুবিন্স, স্টেফানি উইলসন, ডোটি মেটকাফ-লিন্ডেনবার্গার, মেগান ম্যাকআর্থার, ক্যারেন নিবার্গ, লিসা নওয়াক।'']] নিম্নবর্ণিত বিষয় হোল প্রথম উড়ান অনুযায়ী সাজানো মহাকাশে সফরকারী নারীদের একটা তালিকা। যদিও ১৯৬৩ খ্রিস্টাব্দে প্রথম নারী মহাকাশে উড্ডয়ন করেছিল, একেবারে শুরুতে ছিল মানব চালিত মহাকাশ অনুসন্ধান, পরবর্তী প্রায় কুড়ি বছরের আগে আর উড়ান সম্ভব হয়নি। ১৯৮০ খ্রিস্টাব্দের দশকে নারী মহাকাশচারীগণ সাধারণ হয়ে গিয়েছিলেন। এই তালিকায় মহাকাশচারী এবং মহাকাশ অভিযাত্রী উভয়েই সংশ্লিষ্ট।
ইতিহাস
, ৫৬৫ জন মহাকাশ সফরকারীর মধ্যে ৬৫ জন হলেন নারী। এঁদের মধ্যে ফ্রান্স, ইতালি, দক্ষিণ কোরিয়া ও যুক্তরাজ্য থেকে একজন করে; কানাডা, চিন ও জাপান থেকে দুজন করে; সোভিয়েত ইউনিয়ন/রাশিয়া থেকে চারজন এবং যুক্তরাষ্ট্র থেকে ৫০ জন। দেশ অনুযায়ী পুরুষ এবং নারী মহাকাশচারীদের উড়ানের মধ্যে সময়ের অনেক ব্যবধান ছিল।  আসলে যুক্তরাজ্য, দক্ষিণ কোরিয়া এবং ইরানের প্রথম মহাকাশচারীরা ছিলেন নারী, যেখানে  ভোস্তক১ যানে মহাকাশে প্রথম পুরুষ  থেকে ভোস্তক৬ যানে মহাকাশে প্রথম নারী পর্যন্ত দু-বছরের একটা ব্যবধান ছিল এবং যথাক্রমে ফ্রিডম ৭ এবং এসটিএস-৭ মহাকাশযানে মার্কিন পুরুষ ও মার্কিন নারীর মহাকাশ অভিযানের সময়ের ব্যবধান ছিল ২২ বছর। চিনের ক্ষেত্রে শেনঝোউ ৫ এবং শেনঝোউ ৫শেনঝোউ ৯ মহাকাশ মিশন দুটোর সময়ের ব্যবধান ছিল প্রায় সাড়ে আট বছর, এবং ইতালির ক্ষেত্রে  এসটিএস-৪৬ এবং এক্সপেডিশন ৪২ মহাকাশ উড়ানের সময়ের ব্যবধান ছিল আনুমানিক বারো বছর।